Մղումը հանրապետականների պահպանողական արժեհամակարգը եւ հայացքներն են, եւ երկյուղները, թե Քլինթոնի կամ դեմոկրատների հաղթանակը դրանց վրա խաչ կդնի: Դիցուք, քրիստոնյա-պահպանողականները երկյուղում են, որ դեմոկրատ նախագահը կթույլատրի հղիության արհեստական ընդհատում կամ բժշկական օժանդակություն ինքնասպանություն գործողներին, որոնք երկուսն էլ մարդկային կյանքի սրբազնության եւ միայն Աստծո կամքով կյանքի ավարտվելու դոգմայի դեմ քայլեր են: Կամ պահպանողականները դեմ են պրոգրեսիվ լիբերալիզմ ասվածին, որն ըստ էության նշանակում է, որ կրոնական համոզմունքները չպետք է սահմանափակեն քաղաքացիական ազատությունները, եթե կրոնական արգելքները հատվում են քաղաքացիական ազատությունների հետ, պետությունը պետք է պաշտպանի քաղաքացիական ազատությունները: Այդպես է, դիցուք, միասեռականների պարագան, որոնք մերժվում են կրոնի կողմից, սակայն պաշտպանվում են քաղաքացիական ազատությամբ: Կամ հանրապետականները չգիտես ինչից որոշել են եւ հավատում են, որ Թրամփն ավելի կոշտ կլինի Ռուսաստանի հանդեպ, չնայած վերջինս օրնիբուն դիֆերամբներ է ձոնում Պուտինին եւ այլն: